Κοτόπουλο με κάρι και κρεμμύδια
Μερικά ασιατικά υλικά και τεχνικές δίνουν σε αυτό το εύκολο κοτόπουλο με κάρι και κρεμμύδια ξεχωριστή νοστιμιά!
700 γρ. φιλέτα κοτόπουλου, 1 κ.σ. κάρι, σε σκόνη, 40 γρ. κάσιους, ανάλατα, ολόκληρα, 8 μικρά φρέσκα κρεμμυδάκια ή 2 μεγάλα ξερά, ψιλοκομμένα, 1 κ.σ. φρέσκο τζίντζερ, ψιλοκομμένο, 2 σφηνάκια λευκό ξηρό κρασί, 2 κ.σ. ελαιόλαδο, αλάτι, φρεσκοτριμμένο πιπέρι
Για το κοτόπουλο με κάρι και κρεμμύδια πρώτα, μ’ ένα κοφτερό μαχαίρι, κόβετε το φιλέτο κοτόπουλου σε μικρούς κύβους. Σ’ ένα μεγάλο τηγάνι ή σ’ ένα γουόκ ζεσταίνετε το ελαιόλαδο και σοτάρετε το κοτόπουλο σε δυνατή φωτιά γυρνώντας το απ’ όλες τις πλευρές.Ρίχνετε τα φρέσκα κρεμμυδάκια (ή τα κρεμμύδια) και ανακατεύετε για 1 λεπτό.Προσθέτετε το τζίντζερ, πασπαλίζετε με το κάρι και ανακατεύετε σβήνετε με το κρασί. Χαμηλώνετε τη φωτιά και αφήνετε το κοτόπουλο να μαγειρευτεί για 10 - 12 λεπτά μέχρι να εξατμιστούν τα υγρά.Νοστιμίζετε με αλάτι και φρεσκοτριμμένο πιπέρι, δοκιμάζετε στη γεύση και λίγο πριν αποσύρετε από τη φωτιά, προσθέτετε τα κάσιους.Μπορείτε να συνδυάσετε αυτό το φαγητό με ρύζι ή noodles ρυζιού (κινέζικα μακαρόνια).
Κοτόπουλο,Κρεμμύδι